Anotácia úlohy výskumu a vývoja
ukončenej k 30.6.2011

Názov úlohy: Vybudovanie centra excelentnosti pre oblasť biotechnológií „Biotechnologické centrum SR (BITCET)“
	(Národné centrum excelentnosti pre oblasť biotechnológií Biotechnologické centrum SR - BITCET)
Číslo úlohy:  	       2003SP200280201
Názov štátneho programu výskumu a vývoja: Komplexné riešenie podpory a efektívneho využívania infraštruktúry výskumu a vývoja
Dodávateľ riešenia úlohy: Virologický ústav SAV Bratislava
Zodpovedný riešiteľ: MVDr. Juraj Kopáček, DrSc., Virologický ústav SAV
Objednávateľ:	Úlohu výskumu a vývoja rozvoja infraštruktúry financovalo Ministerstvo školstva, vedy, výskumu a športu SR v zmysle grantovej schémy štátneho programu výskumu a vývoja podľa zákona 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení  neskorších predpisov v znení zákona č. 233/2008 Z. z. a v znení zákona č. 40/2011 Z. z.

Číselný kód podskupiny odborov vedy a techniky: 030400 Biotechnológie v zdravotníctve
Kľúčové slová:    Biotechnologické centrum SR, genomika, proteomika, bunečné inžinierstvo, bioinformatika

Štátny program výskumu a vývoja "Komplexné riešenie podpory a efektívneho využívania infraštruktúry výskumu a vývoja" riešil vybudovanie Centra excelentnosti pre oblasť biotechnológií, „Biotechnologické centrum SR (BITCET)“.  Hlavnou podstatou projektu a jeho prioritou bolo koordinované budovanie prístrojovej bázy v oblastiach biotechnológii a biomedicínskeho výskumu. Projekt vychádzal z nutnosti obnovy zastaranej prístrojovej infraštruktúry spojenej so vzájomnou interdisciplinárnou komunikáciou medzi odborníkmi, čo malo urýchliť a zosúladiť rozvoj príbuzných vedných smerov. V prvých rokoch riešenia bol projekt zameraný na budovanie prístrojovej infraštruktúry biotechnológií genomiky, proteomiky, bunkového inžinierstva a bioinformatiky, pričom za týmto účelom sa spojilo 18 vedeckých pracovísk z rezortu školstva, pôdohospodárstva a SAV. V prvej etape bola zaobstaraná unikátna prístrojová infraštruktúra a postupne sa vybudovali jednotlivé centrá a subcentrá. V druhej etape v roku 2007 došlo k formálnemu vytvoreniu samotného združenie BITCET. Predstaviteľom združenia BITCET je Virologický ústav SAV v Bratislave. Táto etapa bola zameraná na ďalší rozvoj centier, ale tiež na užšiu spoluprácu vedeckých tímov v rámci združenia a výchovu mladých vedeckých pracovníkov. Nakoľko postupne došlo k utlmeniu financovania štátneho programu, nepokračovalo sa v plánovanom dobudovaní centier a subcentier. Vedeckí pracovníci vynaložili maximálne úsilie, aby vzniknuté centrá udržiavali v chode a poskytovali kvalitné služby pre širokú vedeckú obec. 

Vybudované združenie BITCET významne prispieva k rozvoju biovied, biotechnológií a biomedicínskeho výskumu na Slovensku, svojou činnosťou vytvára vhodné podmienky pre spoluprácu medzi vedeckými organizáciami, každoročne poskytuje zázemie pre výskum a rozsiahlo podporuje prístupom na vybudovanú infraštruktúru desiatky domácich i medzinárodných vedeckých projektov, výchovu desiatok študentov, doktorandov a špecialistov, skvalitnenie publikačných výstupov a ich citačnej odozvy a budovanie know-how, čo sa pozitívne prejavuje najmä v zapájaní členov združenia do vedeckých programov doma a v zahraničí a transfere poznatkov do aplikovaného výskumu a praxe. 

Informácie o činnosti a službách združenia BITCET sú na web adrese: http://www.bitcet.sk.